Δελτίο Τύπου

Αθήνα, 4 Απριλίου 2025

**Συμμετοχή ΟΒΙ στην Beyond 2025**

**Ομιλία στο πλαίσιο του**

**“StartupGreece at Beyond Forum”**

***Συνημμένες φωτογραφίες.***

Ο Οργανισμός Βιομηχανικής Ιδιοκτησίας (ΟΒΙ) συμμετέχει στη διεθνή Έκθεση ψηφιακής τεχνολογίας και καινοτομίας **Beyond 2025**, η οποία θα πραγματοποιηθεί  **4–6 Απριλίου 2025,** για πρώτη φορά στην Αθήνα,στο πλαίσιο του **“Startup Greece at Beyond Forum”.**

Ο Οργανισμός συνεργάζεται αυτή τη φορά με τη [Startup Greece](https://www.linkedin.com/company/startupgreeceorg/), και ο στόχος είναι η ενίσχυση της δικτύωσης των νεοφυών επιχειρήσεων, η τροφοδότησή τους με την απαραίτητη πληροφορία για εποικοδομητική & ανταγωνιστική παρουσία στο διεθνές οικοσύστημα καινοτομίας, με ενδεδειγμένες κατευθύνσεις, ώστε να αξιοποιήσουν με τον καλύτερο δυνατό τρόπο όλες τις εξελίξεις & προκλήσεις του σύγχρονου επιχειρείν, καθώς και να εδραιώσουν την επιχειρηματική τους στρατηγική σύμφωνα με το σύστημα Βιομηχανικής Ιδιοκτησίας.

Τον Οργανισμό Βιομηχανικής Ιδιοκτησίας θα εκπροσωπήσει με την ομιλία της **«Intangible assets build startups!»** η κυρία **Γιούλη Παπαποστόλου,** **Διευθύντρια Τεχνολογικής Πληροφόρησης ΟΒΙ και Επικεφαλής του Innovation Agency ΟΒΙ, την Κυριακή 6 Απριλίου και ώρα 15:15-15:30 στο Startup Village, Beyond Tomorrow, στο Hall 4,** του Metropolitan EXPO, στην Αθήνα.

Η συνάντηση όλων αυτό το τριήμερο αποτελεί ένα από τα σημαντικότερα γεγονότα τεχνολογίας και καινοτομίας στη Νοτιοανατολική Ευρώπη, προσελκύοντας startups, επενδυτές, ερευνητικά ιδρύματα και οργανισμούς από όλο τον κόσμο, ενώ η πρωτοβουλία “Startup Greece at Beyond Forum” στοχεύει να φέρει ακόμη πιο κοντά όλους τους ανθρώπους του ελληνικού και διεθνούς οικοσυστήματος, δημιουργώντας ένα περιβάλλον συνεργασίας, γνωριμίας και ανταλλαγής γνώσης για την ενίσχυσης της επιχειρηματικότητας.

***Για την είσοδό σας στην Beyond, είναι απαραίτητη η εγγραφή σας.***

***Περισσότερα εδώ:*** [***https://www.beyond-expo.gr/***](https://www.beyond-expo.gr/)